السلام عليكم ورحمة الله وبركاته. اخواني واخواتي في الله ربنا يبارك فيكم ويحفظكم. مشروع عظيم جدا. يعني حبيت ان يعني يعني ربنا سبحانه وتعالى ينفعنا جميعا به وينفعكم به. يعني اخواني واخواتي قال تعالى يرفع الله الذين امنوا منكم والذين اوتوا العلم درجات. درجات في ايه يا رب؟ يرفعهم في الايمان. يرفعهم
في اليقين وناس في شبهات بالقلب يرفعهم في الجنة والفردوس الاعلى. يرفعهم في الاقتراب من مقام النبي عليه الصلاة والسلام في الجنة. يرفعهم في القدرة على نصرة الدين الى علم
يا جماعة اكاديمية زاد للعلوم الشرعية. اكبر اكاديمية لتعليم العلوم الشرعية تقريبا على شبكة الانترنت. فضل ومنة الله. ست دفعات لحد دلوقتي مخرجاهم اكتر من خمسين الف طالب وطالبة فضل ومنة الله سبحانه وتعالى والوقت هتفتح الدفعة السابعة فشفت ان من حقكم عليا
ان لما اعرف باب من هزه الابواب العظيمة للبناء قدرتك على نصرة دين ربنا على قد ما هتقدر تتبنى. جهادك لنصرة دين ربنا انك انت تتبني صح. عشان تقدري تنصري دين ربنا بكرة. ودا مشروع علمي بنائي عظيم بفضله ومنة الله سبحانه وتعالى. بيدرس اربع مستويات يعني كل طالب بيتخرج
هناخد اربع مستويات. الاربع مستويات بيدرسوا سبع علوم شرعية في فقه في عقيدة. في تفسير كتاب الله سبحانه وتعالى في حديث في سيرة علوم متنوعة من اجل ان ما لا يسع المسلم جهله. وما لا يسع الملتزم ولا الملتزمة جهله. يعني الكبير الصغير ايا ما كان
سنه وايا ما كان العمر وايا ما كان الدولة في العالم وايا ما كان باذن الله سبحانه وتعالى هذا البرنامج يتناسب مع الجميع. وبيبدأ من التدرج من تحت خالص لحد ما الواحد يعلى. فضل منة الله. اخواني واخواتي في الله. الله سبحانه وتعالى يقول
وما كان المؤمنون لينفروا كافة. مش كله هيطلع يجاهد في سبيل الله. فلولا لولا دي بتقطع قلبي. والله يا اخواني المفسرين بيقولوا حرف تحضيض الله بيحضك. الله بيحضنا على طلب العلم. فلولا فلولا نفر نفر. نفر ايه يا رب؟ نفر ده يعني جاهد وقاتل ومسك السيف. لا
ده النفير التاني غير النفير الاولاني. فلولا نفر من كل فرقة منهم طائفة ليتفقهوا في الدين. ولينذروا قومهم اذا رجعوا اليهم. اللي هيتفقه جدا هيبقى داعية بعد كده بس هيبقى داعية مبني. يقدر ينصر الدين لان هو سقفه عالي فيرفع سقف الناس. وهيرفع افق الناس. فلولا نفر من كل
فرقة منهم طائفة يتفقهوا في الدين. المفسرين قالوا في الآية دي يا شباب. قالوا ان ربنا قال مش كله هيخرج يجاهد في سبيل الله. لازم في ناس تانية تجاهد في طلب العلم
عشان تقدر تنور الامة. عارفين المفسرين قالوا هنا ايه؟ قالوا الاسلوب البلاغي اللي الاية صيغة اتقالت به يدل ان عدد الجيوش العلمية في الامة لا تقل عن عدد الجيوش الجاهلية في الامة. وان وان اللي يخرج للجهاد والقتال بقدر الحاجة. ومن تبقى
يتجهوا للعلم وطلب العلم من اجل الدعوة الى الله بعد هذا. عارفين يعني ايه؟ يعني احنا محتاجين جيوش لتعليم الامة. محتاجين جيوش محتاجين نتعلم محتاجة تتعلمي عشان تعليم ولادك. محتاجة تتعلمي عشان تقدري انك انت ما تغلطيش في حكم شرعي في حياتك. محتاج انك تتعلم عشان ربنا سبحانه وتعالى الحاجة اللي طلب
النبي انه يطلب الزيادة فيها من الله هو العلم. وقل رب زدني وقل رب زدني علما. قال رسول الله صلى الله عليه وسلم آآ يحمل هذا العلم من كل خلف عدوله ربنا بيدي العلم في كل جيل لاحسن ناس فيه. لو ربنا استعملك في طلب العلم ده اعظم حاجة. قصة الاربع قصص بتوع سورة
الكهف. القصة الوحيدة اللي ظهر فيها الشيطان هي قصة موسى والخضر. مش الشيطان لم يزكر الا المرة الوحيدة اللي زكر فيها الشيطان وما انسانيه الا الشيطان اذكرها اشمعنا لانها قصة طلب العلم. الشيطان ما بيترعبش غير من طالب العلم. لان ده مشروع شمس جديدة في الامة. مشروع بدر جديد
ظلمات الامة يحمل هذا العلم من كل خلف عدوله ينفون عنه تحريف الغالين وانتحال المبطلين وتأويل الجاهلين. مين اللي هيحمي الامة من شبهات مين اللي هيحوي الامة؟ مين المنصرين والملحدين والشبهات والربوبيين مين اللي هيحمي الامة؟ مين اللي هيحمي الشباب؟ مين اللي هيزود المناعة بتاعة الامة؟ طلبة العلم
وطالبات العلم عشان كده كان هذا المقطع لكم اخواني واخواتي في الله على صفحتنا يعني بازن الله سبحانه وتعالى. واتمنى ان يعني ربنا سبحانه وتعالى يستعملني جميعا في طلب العلم يا رب اللهم امين نسأل الله ان يزدنا علما
من الادعية اللي الواحد والله يا اخواني يعني يحس ان هو هيبكي فيها. اللهم علمني ما ينفعني وانفعني بما علمتني يا رب كل معلومة كده نور لي بها قلبي ونور لي بها قبري وارفعني بها في الجنة وخليني ابلغها وادعو اليك يا اخواننا اكبر سبب
نفسكم تشتغلوا في الدعوة. السبب انكم مش قادرين تشتغلوا في الدعوة ان انت ما عندكش معلومات. انت عندك الخطة بتاعة المبنى بس ما عندكش الطوب اللي تعلم به المبنى ما عندكش المعلومات. ما عندكش العلم. العلم ده ربنا وصف الحيوانات الغير عاقلة بضمان العاقل في سورة المائدة. سورة المائدة لما قال تعلمونهن من
اعلمكم الله المفسرين قوي تعلمونهن دا ضمير عاقل دا دول بهائم يا رب بنستعملهم في الصيد. العلماء قالوا لانهم اتعلموا خدوا ضمير العقل. دا دا يا اخواني في الله عشان كده في نفس الاية في نفس السورة في سورة المائدة وابتغوا اليه الوسيلة. بعض المفسرين قالوا اي العلم. العلم هو الوسيلة اللي هتوصلنا الى الله سبحانه وتعالى
في نفس السورة سورة المائدة ربنا قال ومن احياها فكأنما احيا الناس جميعا. بعض المفسرين قال احياها باعانة العلماء على نشر العلم يعني احياء الامة واحياء النفوس واحياء القلوب بالعلم. العلم العلم طريق عظيم لرضى الله. طريق طلبة العلم مفروش باجنحة الملائكة. رضا بما يصنع
تخيلوا ملايكة السماوات تفرش لك وتفرش لك طريق طلب العلم من رضاها بما تصنعي. ورضاها بما تصنع اكاديمية زاد للعلوم الشرعية. فضل مني ربنا سبحانه وتعالى اكاديمية يعني قوية مرتبة ممنهجة فضل منة الله اكاديمية زات اللينك ما تنسوش اللينك موجود في المقطع اللي انا بكلمكم فيه ده. يعني اللينك
لو قدامكم وانتم بتتفرجوا الوقت بازن الله سبحانه وتعالى اللينك بتاع الاكاديمية. ادخل بقى ادخلي نبدأ بقى ايه؟ نجتهد كده ونبدأ بقى نتعلم كده ونبدأ نقرب من ربنا نبدأ نكسر العجز اللي عندنا ده. فاما من اعطى واتقى وصدق بالحسنى فسنيسره لليسرى. طلب العلم هيبقى يسير ان شاء الله بازن الله ما دام توكلنا على الله واجتهدنا
بلاش نعجز في حاجة تسعة وتسعين في المية من الاخوة والاخوات اللي بينتكسوا بعد التخرج من الكليات لان هو معهوش علم في ايده اصلا مش اي حاجة ينصر بها الدين. يقول لك انا مش عارف مش عارف اشتغل في الدعوة لان ما عندوش علم. مش عارف يسبت لانه حاسس ان ما لوش قيمة في الدعوة ومش عارف يسبت لان ما عندوش علم. طب
عايزين نتعلم يا جماعة. عايزين نسترضي الله بطلب العلم. عايزين نطبق قول الله فلولا نفر. فلولا دي لولا بتاعة التحريض دي. لولا بتاعة تحضيط به لولا اللي بتشرخ القلب دي لولا اللي ربنا بيقولها لنا من فوق سبع سماوات ربنا بيقول لنا يلا يلا اطلبوا علم فلولا نفر نفر لفظ
ده بتاع المجاهدين. ربنا جابه على طلب العلم. فلولا نفر من كل فرقة منهم طائفة ليتفقهوا في الدين. ولينذروا قومهم اذا رجعوا نسأل الله ان نكون من هؤلاء